'n Koerantopskrif beduie vir ons dat die NG Kerk al ver gevorder het omdat 'n gay egpaar se kinders gedoop is. Die leraar en gemeente "vorder" nie net met die nuwe siening van wat huwelik is nie, daar word ook "geworstel" met die manlike metafore oor God. Dit blyk dat ons nou ook 'n nuwe siening van God moet akkommodeer! Vordering is seker 'n goeie ding wat verwelkom moet word, maar alles hang af van die rigting waarin gevorder word. In hierdie geval blyk dit "vordering" weg van die Skrif te wees... Lees maar self by VER GEVORDER en beoordeel dit vanuit die Woord.
In Maleagi spreek God vreeslike oordele oor die priesters uit. God is moeg vir hulle geknoei en ontrouheid... Een van die redes wat uitgelig word is die volgende:
Ja. Inderdaad is die beginsel wat op die spel is die gesag en genoegsaamheid van die Woord. En daarom ook die gesag van God. Dis eintlik wat bevraagteken word.
Baie dankie vir u waagmoed, om téén die heersende ( wêreldwye) humanistiese, tolerante stroom te gaan en die Bybelse pad aan te dui. In watter rigting vorder die NGK? Teen 'n angswekkende spoed, berg-af, soos 'n swaargelaaide lorrie sonder brieke. Mag die Here ons genadig wees!